**Versenykiírás**

**Nemzetközi és Országos Távlovagló és Távhajtó Verseny**

**XIII. Bábolna Derby**

Bábolna

2016.04.29.-05.01.

Rendező: **Bábolnai Lovassport Egyesület**

Helyszín: **Bábolna**

Megye: **Komárom-Esztergom Megye**

Dátum: **2016.04.29.-05.01.**

Rendező bizottság elnöke: **Bérci Balázs**

Telefonszám: **+36-34/569-204**

Versenyigazgató: **Bérci Balázs**

Minősítés: Nemzetközi és **országos bajnoki forduló**

**Tisztségviselők**

**Bírói Bizottság**

Elnök: **Dr. Kárpáti Eszter**

Tagok: **Ballabás Kata**

 **Marcsó Zsófia**

**Állatorvosi Bizottság**

Elnök: **Dr. Szebeni Zsolt**

Tagok: **Dr. Pallós Andrea**

 **Dr. Petri Ágnes**

 **Dr. Maza Norbert**

**Pályaépítő: Bábolnai Lovassport Egyesület**

**Versenyinformációk**

**Minimum átlagsebesség: 12 km/h**

**Pulzushatár: 64 bps 20 percen belül körök között, és 64 bps 30 percen**

 **belül a cél után**

**Talaj: nagyrészt erdei utak, földút, néhol mély homok**

**Szintkülönbség: minimális**

**Távok és felépítésük**

**160 km távlovas verseny: (nemzetközi és OB)**

1. kör 40 km után 40 perc kötelező pihenő

2. kör 20 km után 40 perc kötelező pihenő

3. kör 40 km után 50 perc kötelező pihenő

4. kör 20 km után 50 perc kötelező pihenő

5. kör 20 km után 50 perc kötelező pihenő

6. kör 20 km után 30 percen belül állatorvosi vizsgálat.

**120 km felnőtt és junior távlovas verseny:(nemzetközi és OB)**

1. kör 40 km után 40 perc kötelező pihenő

2. kör 20 km után 40 perc kötelező pihenő

3. kör 40 km után 50 perc kötelező pihenő

4. kör 20 km után 30 percen belül állatorvosi vizsgálat.

**80 km felnőtt és junior távlovas verseny: (nemzetközi és OB)**

1. kör 40 km után 40 perc kötelező pihenő

2. kör 20 km után 50 perc kötelező pihenő

3. kör 20 km után 30 percen belül állatorvosi vizsgálat.

**100 km távhajtó verseny 1. nap:**

1. kör 40 km után 40 perc kötelező pihenő

2. kör 20 km után 30 percen belül állatorvosi vizsgálat

**100 km távhajtó verseny 2. nap:**

1. kör 20 km után 40 perc kötelező pihenő

2. kör 20 km után 30 percen belül állatorvosi vizsgálat

**60 km távlovas verseny: (CEN)**

1. kör 40 km után 40 perc kötelező pihenő

2. kör 20 km után 30 percen belül állatorvosi vizsgálat

**40 km távlovas verseny: (OB)**

3. kör 20 km után 40 perc kötelező pihenő

4. kör 20 km után 30 percen belül állatorvosi vizsgálat

**20 km hagyományőrző túra**

1.kör 20 km után 30 percen belül állatorvosi vizsgálat

**Súlyhatár a 160 km-en és 120 km-en 75 kg, 80 km-en 70 kg**

**Junior kategóriában súlykorlát nincs**

**Időbeosztás**

Előzetes állatorvosi vizsgálat ideje **2016.04.29/30. 14:00**

Technikai értekezlet ideje **2016.04.29. 18:00**

Rajt 160 km (CEI/OB) **2016.04.30. 6:00**

Rajt 120 km (CEI/OB) **2016.04.30. 7:00**

Rajt 120 km junior (CEI/OB) **2016.04.30. 7:15**

Rajt 80 km (CEI/OB) **2016.04.30. 8:00**

Rajt 80 km junior (CEI/OB) **2016.04.30. 8:15**

Rajt fogat I. nap(OB) **2016.04.30. 8:30**

Rajt 80 km minősítő (CEN/CEI) **2016.05.01. 6:00**

Rajt 60 km (CEN) **2016.05.01. 8:00**

Rajt fogat II. nap(OB) **2016.05.01. 8:30**

Rajt 40 km(OB/CEN)  **2016.05.01. 9:00**

Rajt 20 km **2016.05.01. 10:00**

Eredményhirdetés ideje: **2015.05.01. 13:00**

**Nevezési és egyéb díjak**

|  |  |  |
| --- | --- | --- |
| 160 km Nemzetközi (felnőtt ) | 250,- EUR | 77.500,- HUF |
| 160km CEN (felnőtt) | 60.- EUR | 18000.- HUF |
| 120 km Nemzetközi (felnőtt és junior) | 200,- EUR | 62.000,- HUF |
| 120 km CEN | 50,- EUR | 15.000,- HUF |
| 80 km Nemzetközi (felnőtt és junior) | 195,- EUR | 60.450,- HUF |
| 80 km CEN | 40,- EUR | 12.000,- HUF |
| Fogat 100 km | 50,- EUR | 15.000,- HUF |
| 60 km | 30,- EUR | 9.000,- HUF |
| 40 km | 20,- EUR | 6.000,- HUF |
| 20 km | 15,- EUR | 5.000,- HUF |
| Boxdíj | 75,- EUR | 22.000,- HUF |
| Áramdíj | 10,- EUR | 3.100,- HUF |
| Forgács (1 bála) | 25,- EUR | 7,750,- HUF |
| széna (220 kg/bála) | 35,- EUR | 10.000,- HUF |
| szalma (2-ik almolástól fizetendő) (200 kg/bála) | 15,- EUR | 5.000,- HUF |

A nemzetközi versenyszámok esetében az első adag széna, szalma, illetve a boxdíj benne van a nevezési díj árában.

 A többi versenyszámban külön kell boxdíjat és takarmányt fizetni, amennyiben igény van rá!

**Nevezési határidő: (nemzetközi) 2016.04.15.**

**Nemzetközi versenyen indulóknak Fekete Róbert szövetségi kapitánynál lehet.**

|  |
| --- |
| Tel:+36 30 956 45 19 |
|   | E-mail: postmaster@dunafruitvega.t-online.hu |

**Az OB kategóriákban indulóknak nevezni a** [**www.tavlovasok.hu**](http://www.tavlovasok.hu) **oldalon a „Nevezés”**

**menüpontban kell. Csak azok a versenyzők indulhatnak a versenyen, akik nevezésüket**

**szabályosan leadták a honlapon!**

**A 60 km-en indulók és a 20 km-en indulók a nevezésüket a** menesbirtok@babolnamenes. hu,  vagy a menesiroda@babolnamenes.hu email címen adhatják le.

**Díjazás:** Az első három helyezett kupát , minden sikeres versenyző rozettát és oklevelet kap.

**Istállózási lehetőségek:** Box

Mobilkarám-építési lehetőség van.

Előzetes boxfoglalás: 2016. április 15. péntek, végleges foglalási határidő: 2016. április 20.

A boxigényt kérjük menesbirtok@babolnamenes. hu  vagy a  menesiroda@babolnamenes.hu email címre leadni .

**Szálláslehetőség:** A [www.babolnamenes.hu](http://www.babolnamenes.hu) honlapon a szálláslehetőség menüpontban.

Étkezési lehetőség: A helyszínen saját költségen.

**A versenyeken induló lovakra és lovasokra a Magyar Lovassport Szövetség Távlovagló- és Távhajtó Szabályzatának rendelkezései vonatkoznak. Így különösen**:

Lovasokra vonatkozó szabályok

39.§. (1) Lóháton ülve a verseny teljes időtartama során kötelező a megfelelő, rögzített lovas fejvédő (kobak) használata.

 (2) Legalább 12 mm méretű sarokkal rendelkező cipő vagy zárt kengyel használata kötelező.

 (3) A verseny egész időtartama alatt kötelező megfelelő, a távlovaglást hátrányos színben fel nem tüntető öltözék viselete.

 (4) A 18. életévüket be nem töltött versenyzők számára a gerincvédő viselete ajánlott.

41.§ (1) A nyeregnek és a szerszámzatnak a lóra illeszkedőnek és biztonságosnak kell lennie. Csúszó martingál, weiroter használata tilos. Martingál használata esetén martingálstop alkalmazása kötelező.

 (2) A versenykiírás megkövetelheti biztonsági kellékek, mint például fényvisszaverő használatát.

 (3) Pálca, vagy bármilyen egyéb hasonló hatású eszköz, és sarkantyú használata tilos.

 (4) Mobiltelefon és GPS használata megengedett, minden más eszköz használatát a bírói bizottság engedélyezheti.

 (5) Amennyiben a bírói vagy az állatorvosi bizottság szerint a ló enélkül veszélyessé válhat, vagy vizsgálata nehézségbe ütközik, utasítást adhatnak arra, hogy felvezetése az állatorvosi kapuban zablás kantárral történjen.

43.§ (1) …a Magyar Hosszútávú Bajnokság versenyein a (6) bekezdésnek megfelelően mért súlynak legalább 75 kg-nak kell lennie.

 (3) A magyar középtávú bajnokság versenyein a (6) bekezdésnek megfelelően mért súlynak legalább 70 kg-nak kell lennie.

 (4) … a magyar junior bajnokság versenyein, illetve nemzetinél alacsonyabb kategóriájú versenyeken nincs súlykorlát.

 (6) A lovas súlyát az összes felszerelésével együtt kell lemérni, kivéve a kantárt. A versenyzőnek a verseny teljes időtartama alatt meg kell felelnie a súlykorlátra vonatkozó előírásoknak, kizárás terhe mellett. A lovas felelőssége, hogy a tisztségviselők felszólítására azonnal mérlegeljen.

63.§ (1) Mindenki, aki a verseny évében a 14. életévébe lép és érvényes sportegyesületi tagsággal, az MLSZ által kiadott startszámmal, érvényes licence-szel, valamint érvényes sportorvosi igazolással rendelkezik, részt vehet a Magyar Távlovagló

Bajnokság versenyein.

 (3) Mindenki, aki a verseny napjáig betöltötte a 10. életévét és érvényes sportegyesületi tagsággal, az MLSZ által kiadott startszámmal, érvényes licence-szel, valamint érvényes sportorvosi igazolással rendelkezik, részt vehet a Magyar

Távlovagló Bajnokság versenyein az alábbi, csak 10-14 éves versenyzőkre vonatkozó feltételek teljesítésével:

- Minimum egy állandó felnőtt (18 év felett) lovas kísérő jelenléte (a lovas kísérő állandóan a fiatalkorú versenyzővel együtt lovagol úgy, hogy jelenlétével nem zavarhatja a versenyzőt) kötelező. A kísérőnek és lovának minden, felnőtt versenyzőkre vonatkozó szabálynak meg kell felelnie. A kísérő személyébe a gyermek törvényes képviselőjének írásban bele kell egyeznie, kivéve, ha a törvényes képviselő a kísérő.

- Ha a kísérő a versenyt lova állapota miatt feladni kényszerül, egy másik, az előzetes orvosi vizsgálaton megfelelt lóval – a kísérő versenyeredményének figyelmen kívül hagyása mellett – tovább kísérheti a fiatalkorú versenyzőt.

- Ha a kísérő nem rendelkezik további olyan lóval, mely az előzetes orvosi vizsgálaton megfelelt, vagy nincs másik kísérője a lovasnak, a fiatalkorú versenyző csak abban az esetben folytathatja a versenyt, ha új kísérő személyt talál magának és az új kísérő személyébe a szülő írásban beleegyezik.

- Amennyiben a végső állatorvosi szemlén a kísérő lova a mozgásvizsgálaton nem felel meg az állatorvosi előírásoknak, de a fiatalkorú versenyző lova igen, a fiatalkorú versenyző eredménye értékelhető. Nem értékelhető a fiatalkorú versenyző abban az esetben, ha a kísérő lovának kizárására metabolikai vagy egyéb, kimerültségre utaló okok miatt kerül sor.

Távhajtókra vonatkozó szabályok

63.§ (2) Mindenki, aki a verseny évében a 18. életévébe lép és érvényes sportegyesületi tagsággal, az MLSZ által kiadott startszámmal, érvényes licence-szel, valamint érvényes sportorvosi igazolással rendelkezik, részt vehet a Magyar Távhajtó

Bajnokság versenyein. Segédhajtó lehet mindenki, aki a verseny évében a 18. életévébe lép..

91.§ (1) A távhajtó versenyeken a hajtó és a segédhajtó öltözéke legyen ízléses és lehetőleg összhangban legyen a kettő egymással, a mindenkori időjárási és terepviszonyok figyelembe vételével.

 (2) Biztonsági fejvédő (kobak) viselete a kocsin ülve vagy állva a hajtó és a segédhajtó számára is a verseny teljes időtartama alatt kötelező, kocsitakaró, kesztyű viselete nem szükséges.

 (3) Ostor használata megengedett, de használatát a bírói bizottság ellenőrzi. Kegyetlen, durva ostorhasználat kizárást von maga után.

92.§ (1) A távhajtó kocsinak kettes fogatnál négy kerekesnek, egyes fogatnál két vagy négy kerekesnek, és minden esetben hátsó fékesnek kell lennie. A kocsi a biztonságos úttartást lehetővé kell, hogy tegye.

 (2) A kocsi minimális súlya kettesfogat esetében 200 kg, egyesfogatnál 70 kg.

 (3) A tengelyen a kerekek minimális külső nyomtávja 125 cm legyen.

 (4) A verseny folyamán kocsi cserélhető, de a csere tényét be kell jelenteni a bírói bizottságnak. A cserekocsira azonos szabályok vonatkoznak, mint az eredeti versenykocsira.

 (5) A kocsi használatát a bírói bizottság hagyja jóvá.

93.§ (1) A távhajtó által használt szerszámzatnak biztonságosnak, tisztának, jó állapotúnak, egységes stílusúnak kell lennie.

 (2) Bármilyen típusú zabla alkalmazható, de annak kegyetlen, durva használata kizárást von maga után.

 (3) Csak hibátlan szerszámozással lehet a versenyen részt venni.

94.§ (1) Minden távhajtó versenyre három ló nevezhető. Verseny közben lócsere nincs, a hajtónak azzal a párossal kell teljesítenie a pályát, mellyel elindult.

95.§ Távhajtó versenyek közben sem a hajtó, sem a segédhajtó személye nem változhat.

Minden résztvevőre vonatkozó szabályok

60.§ (3) Szoptatós kancák vagy kancák 20 napon túli vemhességgel nem versenyezhetnek.

 (4) Minden korhatárt a verseny napjáig kell betölteni a lovaknak, melyen indítani kívánják őket. A ló korát megfelelő okiratokkal vagy a lóútlevélbe történt állatorvosi bejegyzéssel kell igazolni.

61.§ (1) A lónak két verseny közt ki kell töltenie a kötelező pihenőidőt.

 (2) A kötelező pihenőidő 13 nap, amennyiben a ló az első versenyen 0-80 km közti távot tett meg, és 20 nap, amennyiben 81 km-t vagy afeletti távot tett meg.

 (3) Amennyiben egy versenyen a lovat metabolikai okok miatt zárják ki, és ezt követően a lónak invazív kezelésre van szüksége, a kötelező pihenőidő 60 nap.

 (4) Amennyiben egy lovat bármilyen két egymást követő versenyen metabolikai okok miatt zárnak ki és ezt követően a lónak invazív kezelésre van szüksége, vagy ez 3 hónapon belül kétszer történik meg, a kötelező pihenőidő 90 nap.

63.§ (4) Új távlovas- és távhajtó versenyző regisztrációjának, startszám kiadásának feltétele az eredményes rajtengedély vizsga.

Rajtengedély vizsgát a Magyar Lovas Szövetség rajtengedély vizsgáról szóló szabályzatának megfelelően a szakág elnöksége legalább évente két alkalommal szervez.

64.§ (1) A távlovagló és távhajtó versenyeken (minden kategóriában és szinten) csak azok a lovak vehetnek részt, amelyek rendelkeznek a ló azonosítására alkalmas érvényes lóútlevéllel. A lóútlevélnek tartalmaznia kell a lóinfluenza elleni megfelelő vakcinázás igazolását (VIII. sz. melléklet), továbbá egy éven belüli fertőző kevésvérűségről, takonykórról és tenyészbénaságról szóló negatív szerológiai vérvizsgálati eredményt.

 (2) A Magyar Hosszútávú Távlovagló Bajnokságban azok a sportló-nyilvántartási számmal és érvényes licence-szel rendelkező lovak vehetnek részt, amelyek a verseny napjáig betöltötték a hatodik életévüket.

 (3) A Magyar Középtávú Távlovagló Bajnokságban és a Magyar Távhajtó Bajnokságban azok a startszámmal és érvényes licence-szel rendelkező lovak vehetnek részt, amelyek a verseny napjáig betöltötték az ötödik életévüket. (4) A Magyar Rövidtávú Távlovagló Bajnokságban azok a startszámmal és érvényes licence-szel rendelkező lovak vehetnek részt, amelyek a verseny napjáig betöltötték negyedik életévüket.

65. § (1) Megyei bajnokság futamain azok a versenyzők indulhatnak, akik megfelelnek a 63. §-ban írt *(azaz a bajnokságokra vonatkozó)* feltételeknek.

 (2) Megyei távlovas és távhajtó bajnokság futamain azok a startszámmal és érvényes licence-szel rendelkező lovak vehetnek részt, amelyek a verseny napjáig betöltötték negyedik életévüket.

 (3) Egyéb versenyeken, illetve amennyiben a megyei bajnokság futama 40 kilométernél hosszabb, az indulás feltételei megegyeznek annak a bajnokságnak a feltételeivel, amelyiknek az adott verseny távja megfelel.

86.§ (1) Nemzeti és egyéb versenyekre kizárólag a Magyar Lovas Szövetség és a Távlovas- és Távhajtó Szakág által üzemeltett versenyirodán keresztül lehet. A nevezési rendszer egylépcsős.

 (2) A nevezés feltétele, hogy a nevezett ló és lovas indulási jogosultsággal rendelkezzen. A szabályszerűség betartásáért a nevezett versenyző felelős.

 (3) A versenyirodán keresztül történő nevezés nem helyettesíti a versenyszervező értesítését a boksz- és esetleges szállásigényekről.

 (4) A nevezési határidő lezárulta után nevezésre nincs lehetőség.

 (5) Különlegesen indokolt esetben a nevezési díj másfélszeresének megfizetése terhével a versenyiroda vezetése engedélyezheti az utólagos nevezést, amennyiben lovas igazolásokkal támasztja alá a nevezési határidő elmulasztásának indokát, a versenyiroda kapacitásai az utólagos nevezést lehetővé teszik, és a szóban forgó versenyig még elegendő idő áll rendelkezésre.